
<מוזמנים:> 

שר הפנים גדעון סער

סגנית שר הפנים פאינה קירשנבוים

	יגאל צרפתי
	–
	מנכ"ל משרד הפנים


	מרדכי כהן
	–
	מנכ"ל המינהל לשלטון מקומי, משרד הפנים 

	ליאור שחר
	–
	מנהל אגף תיאום ובקרה, משרד הפנים

	עופר דרי
	–
	ראש מטה השר, משרד הפנים

	איסמעיל סאהר
	–
	יועץ השר, משרד הפנים

	ליטל אפטר
	–
	יועצת תקשורת לשר, משרד הפנים

	שלמה ותרי
	–
	עוזר מנכ"ל, משרד הפנים

	ראני נוגידאת
	–
	רפרנט פנים וסביבה בחשב הכללי, משרד האוצר

	שלמה בוחבוט
	–
	יו"ר מרכז השלטון המקומי

	שלמה דולברג
	–
	מנכ"ל מרכז השלטון המקומי

	פיני קבלו
	–
	סמנכ"ל מרכז השלטון המקומי 

	איתי חוטר
	–
	סמנכ"ל כלכלה, מרכז השלטון המקומי

	ארי שטינברג
	–
	סמנכ"ל כספים, מרכז השלטון המקומי 

	קעאדן חיעם 
	–
	סמנכ"ל המגזר הערבי, מרכז השלטון המקומי

	עו"ד איתן אטיה
	–
	מנכ"ל פורום ה-15, מרכז השלטון המקומי

	יעל פרומן
	–
	עוזרת מנכ"ל פורום ה-15, מרכז השלטון המקומי

	סמי מלול
	–
	קריית שמונה, מרכז פורום ערי פיתוח, פורום סגנים ומ"מ ראשי רשויות מקומיות, מרכז השלטון המקומי

	אבי הררי
	–
	ס' ראש המועצה המקומית אבן יהודה, מרכז השלטון המקומי 

	אריה פכטר
	–
	ראש המועצה המקומית אזור, מרכז השלטון המקומי

	מאיר  יצחק הלוי
	–
	ראש עיריית אילת, מרכז השלטון המקומי

	שלמה קטן
	–
	ראש מועצת אלפי מנשה, מרכז השלטון המקומי 

	צדוק זהוראי
	–
	ראש המועצה המקומית אלקנה, מרכז השלטון המקומי 

	שיח' אחמד מאמון
	–
	ראש המועצה המקומית אעבלין, מרכז השלטון המקומי 

	יוסף חידר
	–
	עוזר ראש מועצת אעבלין, מרכז השלטון המקומי 

	אליהו שבירו
	–
	ראש עיריית אריאל, מרכז השלטון המקומי

	יחיאל טוהמי
	–
	סגן ראש עיריית אריאל, מרכז השלטון המקומי

	אוסאמה זהוה
	–
	ראש המועצה המקומית בוקעתא, מרכז השלטון המקומי

	ביאן קבלאן
	–
	רש המועצה המקומית בית ג'אן, מרכז השלטון המקומי

	הרב אברהם רובינשטיין
	–
	ראש עיריית בני ברק, מרכז השלטון המקומי

	מארק בסין
	–
	ראש המועצה המקומית בני עי"ש, מרכז השלטון המקומי

	בדראן זידאן
	–
	ראש המועצה המקומית בסמ"ה, מרכז השלטון המקומי

	עו"ד מוחמד כבהא
	–
	יועמ"ש המועצה המקומית בסמ"ה, מרכז השלטון המקומי

	אליעזר סיילס
	–
	חבר מועצת בת ים, מרכז השלטון המקומי 

	מוחמד שאמי
	–
	ראש המועצה המקומית ג'דיידה מכר, מרכז השלטון המקומי

	סלמאן הנו
	–
	ראש המועצה המקומית ג'וליס, מרכז השלטון המקומי 

	נסר סנעאללה
	–
	ראש המועצה המקומית דיר אל אסד, מרכז השלטון המקומי 

	אינג' אשר עמדו
	–
	מהנדס בתחום התחדשות עירונית, חבר מועצת הוד השרון, מרכז השלטון המקומי 

	יהונתן יסעור
	–
	ראש עיריית הרצלייה, מרכז השלטון המקומי

	דוד פדלון
	–
	יו"ר ועד מקומי זיתן, המועצה האזורית עמק לוד, מרכז השלטון המקומי 

	סמיר דרוויש
	–
	ראש המועצה המקומית זמר, מרכז השלטון המקומי

	סאלח פארס
	–
	ראש המועצה המקומית חורפיש, מרכז השלטון המקומי

	יונה יהב
	–
	ראש עיריית חיפה, מרכז השלטון המקומי

	נסים דהן
	–
	חכ"ל, ראש המועצה המקומית חריש, מרכז השלטון המקומי

	יעקב זהר
	–
	ראש מועצה מקומית טורעאן, מרכז השלטון המקומי 

	מהארן בשארה
	–
	עוזר ראש עיריית טייבה, מרכז השלטון המקומי

	עבד אלסלאם קשוע
	–
	מ"מ ראש עיריית טירה, מרכז השלטון המקומי 

	עמראן כנאנה
	–
	ראש המועצה המקומית יפיע, מרכז השלטון המקומי

	יניב אפוטה
	–
	עוזר ראש מועצת ירוחם, מרכז השלטון המקומי 

	ניאף חג'יג'
	–
	ראש המועצה המקומית כאוכב, מרכז השלטון המקומי

	סאלם אבו רביע
	–
	ראש מועצה מקומית כסייפה, מרכז השלטון המקומי

	אילן גבריאלי
	–
	ראש המועצה המקומית כפר כנא, מרכז השלטון המקומי

	ניסים בקיר
	–
	ראש המועצה המקומית כפר קמה, מרכז השלטון המקומי 

	בני סמואל
	–
	חבר מועצת עיריית לוד, מרכז השלטון המקומי 

	חאלד אלסאנע
	–
	ראש המועצה המקומית לקייה, מרכז השלטון המקומי 

	מוחמד מנאע
	–
	ראש המועצה המקומית מג'ד אל כרום, מרכז השלטון המקומי

	בני כשריאל
	–
	ראש עיריית מעלה אדומים, מרכז השלטון המקומי

	מאיר בן גיגי
	–
	מנהל מחלקת תברואה, מצפה רמון, מרכז השלטון המקומי

	שמעון גבסו
	–
	ראש עיריית נצרת עילית, מרכז השלטון המקומי 

	וג'יה כיוף
	–
	ראש המועצה המקומית עוספיא, מרכז השלטון המקומי 

	ג'רייס מטר
	–
	ראש המועצה המקומית עילבון, מרכז השלטון המקומי

	ויקטור אלון
	–
	חבר מועצת עכו, מרכז השלטון המקומי 

	מאיר לזר
	–
	חבר מועצת עכו, מרכז השלטון המקומי 

	אבי אלקבץ
	–
	ראש עיריית עפולה, מרכז השלטון המקומי

	דוד סויסה
	–
	מנכ"ל עיריית עפולה, מרכז השלטון המקומי 

	נאסראללה חסין ח'יר
	–
	ראש המועצה המקומית פקיעין, מרכז השלטון המקומי 

	מרעי יונס
	–
	ראש המועצה המקומית פרדיס, מרכז השלטון המקומי 

	אאיד חלאילה
	–
	מנכ"ל המועצה המקומית פרדיס, עיריות ומועצות

	יצחק ימיני
	–
	ראש המועצה המקומית פרדסיה, מרכז השלטון המקומי

	אילן ג'ורגי
	–
	חבר מועצת קריית אונו, מרכז השלטון המקומי 

	ניסים מלכה
	–
	ראש עיריית קריית שמונה, מרכז השלטון המקומי 

	הרצל בן ארי
	–
	ראש מועצת קרני שומרון, מרכז השלטון המקומי

	אסי לוי
	–
	מ"מ וסגן ראש המועצה המקומית קרני שומרון, מרכז השלטון המקומי

	יצחק רוכברגר
	–
	ראש עיריית רמת השרון, מרכז השלטון המקומי 

	דוד בוסקילה
	–
	ראש עיריית שדרות, יו"ר פורום ערי פיתוח, מרכז השלטון המקומי 

	משי זנדני
	–
	ינון, עיריות ומועצות

	אבי פומפ
	–
	חבר המועצה המקומית מיתר, עיריות ומועצות

	מוטי אדלשטיין
	–
	חבר המועצה המקומית מיתר, עיריות ומועצות

	מרדכי חדד
	–
	נציג ציבור, מיתר, עיריות ומועצות

	מרגלית גלשר
	–
	נציגת ציבור, נווה מבטח, עיריות ומועצות

	דן גלשר
	–
	נציג ציבור, נווה מבטח, עיריות ומועצות

	משיח עמר
	–
	יו"ר המועצה הדתית, נשר, עיריות ומועצות

	שמעון (שימי) משה 
	–
	יו"ר עמותת אופק בקרית מלאכי, עיריות ומועצות

	יאיר דידי
	–
	עיריות ומועצות

	אבי סעדה
	–
	עיריות ומועצות

	גמליאל אלמעלם
	–
	פעיל חברתי, חבר מרכז הליכוד אשקלון, עיריות ומועצות

	עו"ד אורן אבלה
	–
	עיריות ומועצות

	דוד אלבז
	–
	אשדוד

	בנימין עמר
	–
	קריית ביאליק, עיריות ומועצות

	אברהים זועבי
	–
	עיריות ומועצות

	מטי גרינברג
	–
	הסתדרות עובדי המדינה

	בני אחירם
	
	

	אימן חג'-יחיא
	–
	בל"ד

	איתן כהן
	–
	עוזר לחה"כ מירי רגב

	שירי ספקטור-בן ארי
	–
	רכזת, מרכז המחקר והמידע של הכנסת

	תמיר אגמון
	–
	מרכז המחקר והמידע של הכנסת 

	ד"ר שמואל חן
	–
	דובר הוועדה

	נסיה גולן
	–
	מתמחה לתקשורת, דוברות הוועדה


<ייעוץ משפטי: >
תומר רוזנר

גלעד קרן

<מנהלת הוועדה:>
יפה שפירא
<קצרנית פרלמנטרית:>
אירית שלהבת

<סקירת שר הפנים ח"כ גדעון סער על פעולות משרדו>
<היו"ר מירי רגב:>
בוקר טוב. אנחנו פותחים באופן רשמי את מושב הקיץ. אני מתכבדת לפתוח את ישיבת ועדת הפנים והגנת הסביבה. היום יום שני, י"ב באייר, 22 באפריל 2013. 

אדוני, ידידי, חברי שר הפנים, חבר הכנסת גדעון סער, אני שמחה שאתה נמצא כאן אתנו היום, סגנית השר, חברת הכנסת פאינה קירשנבוים, תודה, ראשי משרד הפנים, יושב ראש מרכז השלטון המקומי, מר שלמה בוחבוט ידידי, חברי הכנסת, ראשי הערים, שלום לך ראש עיריית אילת, קיבלת אישור לצאת מאילת, שומרים לך על העיר, ראשי הערים שהגיעו, והגיעו באמת ראשי ערים רבים מאוד, אני שמחה שהגעתם לכאן. מנכ"ל חדש למשרד הפנים, מר יגאל צרפתי, מזל טוב, תצליח בתפקידך, הצלחתך היא הצלחתנו, שיהיה לך הרבה-הרבה מזל טוב. תיסלם על המינוי, אדוני שר הפנים. 

כל מדינה מתנהלת על פי שלושה עקרונות: של מדיניות ביטחון וחוץ, של מדיניות אוצר ושל מדיניות פנים. אני מתכוונת שוועדת הפנים והגנת הסביבה תהיה ועדה מרכזית, שתעסוק בנושאים העיקריים שקשורים לאזרח ולפרט כדי שיחיה טוב יותר במדינה הזאת, ברמה הלאומית וברמת הפרט. 

ברמה הלאומית אנחנו נדאג לצביונה הלאומי הדמוקרטי של המדינה היהודית, מדינת ישראל, עם כבוד למיעוטים בכל הקשור למדיניות ההגירה, לחוקי ההגירה, לשמירה על צביוננו כמדינה יהודית; ובכל הקשור לסוגיית הפרט נדאג לכך שאזרח יחיה בכבוד בפריפריה, במרכז, ביהודה ושומרון, נדאג לכך שאדם, אזרח ברחוב ירגיש שיש לו ביטחון אישי, נדאג לכך שלאסירים יהיו זכויות, נדאג לכך שיהיה חופש דת ליהודים, לנוצרים, לדרוזים בכל המקומות הקדושים, כולל בהר הבית. נפעל בארבעת התחומים שאנחנו אחראים עליהם: משרד הפנים, משרד הדתות, המשרד להגנת הסביבה והמשרד לביטחון פנים. הכוונה שלי, שנפעל כאן בשיתוף פעולה, כלל החברים, במגזר הערבי, במגזר הבדואי, במגזר הדרוזי, כל החברים ביחד כדי שאזרחים במדינת ישראל יחיו בצורה טובה ואיכותית. 

בחרתי לפתוח את הדיון הראשון של ועדת הפנים והגנת הסביבה בהשתתפות ידידי שר הפנים גדעון סער, משום שאני מאמינה בחשיבות נושא השלטון המקומי, הקשר בין השלטון המקומי והשלטון המרכזי, האמון שיש לשלטון המקומי בשלטון המרכזי, היכולת שלנו לאפשר לראשי עיריות ומועצות שימצאו כאן בוועדה הזאת בית, היכולת שלנו לאפשר שכל ראש עירייה יוכל לנהל את העיר בצורה הגונה וסבירה, כל אחד מתוך היתרונות של העיר ומתוך הקשיים שיש לעיר. 

אני מאמינה ששר הפנים, לאור ניסיונו והצלחתו כשר החינוך -  מגיע לו פה גם "שאפו" על כל מה שעשה בתפקידו כשר החינוך – אין לי ספק שגם בתור שר הפנים גדעון סער יעשה את כל שניתן כדי לאפשר לראשי העיריות, לראשי הרשויות המקומיות, למועצות את היכולת לפעול בצורה הטובה ביותר למען האזרח. 

אנחנו לפני בחירות מוניציפליות. נעשה כמובן את כל שניתן שהבחירות יהיו הוגנות ודמוקרטיות. נצמצם ככל הניתן את הוועדות הקרואות, בוודאי ידבר על זה עוד שר הפנים. אנחנו הולכים לקיים דיון נקודתי מיד אחרי הדיון הזה בנושא טייבה. את עמדתי אמרתי בעבר, אני חוזרת עליה היום ואגיד אותה גם בעניין טייבה – באופן עקרוני אני מתנגדת לוועדות קרואות. אני חושבת שלכל אדם יש זכות לבחור ולהיבחר. תפקידנו כוועדת הפנים לפקח ולוודא שהדבר הזה קורה. עם זאת, כאשר עיריות מגיעות למצב של גירעונות, של חוסר יכולת החזר תשלומים- - 

<קריאה:>
כמו הממשלה?

<היו"ר מירי רגב:>
- - התפקיד שלנו, כדי לעזור לאזרח לחיות טוב יותר, הוא שהעיר תהיה בפיקוח, בפיקוח של הוועדה הקרואה וכמובן גם של ועדת הפנים והגנת הסביבה. 

על כל סוגיות הבחירות המוניציפליות וועדות קרואות אנחנו נקיים דיון  נפרד. על סוגיית טייבה נקיים דיון מיד אחרי הדיון הזה כאן. 

אנחנו הולכים לקדם כמה סוגיות כבר במושב הקרוב, החל מחוק העיריות והמשך בחוק מענקי האיזון; חלוקת קרקעות הוגנת בין מועצות אזוריות וערים. נפגשתי עם מר מאיר כהן ודיברנו על העבודה שהוא ניהל, הוא היה יושב-ראש צוות ביחד עם השלטון המקומי. למדתי את הנושא ואני הולכת לפעול בעניין הזה כי אני חושבת שזו סוגיה חשובה ביותר; כמובן כל מה שקשור לתמ"א 38, פינוי ובינוי; תשתיות במגזר הבדואי, הדרוזי והערבי; נפעל להמשיך ולחזק את יישובי הפריפריה כמובן. 

ראש הממשלה החליט להקים ועדת משנה, משותפת לוועדת הפנים והגנת הסביבה ולוועדת הכלכלה, שתעסוק בסוגיית הנדל"ן בכל ההיבטים שלה, גם בסוגיית המיסוי, המשכנתאות, הקרקעות, תכנון ובנייה. אני אהיה יושבת-ראש הוועדה. אנחנו נבחר חברים מוועדת הכלכלה  ומוועדת הפנים והגנת הסביבה. זאת תהיה ועדה נקודתית לנושא נדל"ן וכל מליאה תביא אליה את המסקנות ואת ההחלטות של הוועדה.

אני מאמינה שבוועדה הזאת נפעל בשיתוף פעולה מלא עם השר גדעון סער ועם משרדו. כבר התחלתי לקבל את כל שיתוף הפעולה באופן מלא. הוועדה הזאת איננה חותמת גומי אלא היא תעסוק בנושאים ותדון בהם, תשמע את החברים שלה ותקבל את ההחלטות הנכונות ביותר למען אזרחי המדינה. 

לפני שהשר גדעון סער יפתח ויגיד את דבריו, אני רוצה להודות לך מראש, אדוני השר, לצוות משרדך ולמנכ"ל הנכנס, ולאחל הצלחה. אני רוצה להודות מראש לצוות ועדת הפנים והגנת הסביבה, למנהלת הוועדה יפה שפירא, ליועצים המשפטיים, למנהלת סיעת הליכוד עליזה בראשי ולצוות שלה, לשלטון המקומי, לשלמה בוחבוט, לפיני קבלו, על כך שאנחנו הולכים לעבוד ביחד, בשיתוף פעולה, בוועדה הזאת. עשינו זאת בעבר ונעשה את זה גם בוועדה הנוכחית. אני מודה גם לצוות האישי שלי. 

הוועדה הזאת מורכבת מאוד, רגישה מאוד והיא מנסה – מן הסתם יעלו כאן גם נושאים טעונים מאוד. אני מתכוונת לעשות את תפקידי באחריות, בממלכתיות, אבל בלי לאבד את הצביון ואת האמונה בדברים כפי שאני מאמינה בהם. 

אני מאחלת כמובן גם לחברי הוועדה, שחלקם אנחנו יודעים כבר מי הם, הכרנו כבר בישיבה בשבוע שעבר, ואילו חלק מחברי הוועדה אנחנו לא יודעים מי הם, לא נציגי יהדות התורה, לא נציגי חד"ש, וגם סיעת  העבודה עדיין לא החליטה מי נציגה בוועדה. 

<נחמן שי:>
אני כאן. 

<היו"ר מירי רגב:>
נביא את זה להצבעה. ברוך הבא לוועדת הפנים והגנת הסביבה. 

אני מחכה לקבל את החלטות הסיעות לגבי החברים בוועדה. אני מבטיחה לקדם נושאי חקיקה, רפורמות שהממשלה תביא בראשותך, אדוני השר סער, וכמובן לעשות כל שניתן כדי לקדם פניות של ראשי עיריות, של השלטון המקומי, של אזרחים שפונים אלינו – ופונים אלינו הרבה מאוד אזרחים כדי לקדם סוגיות שונות שקשורות באיכות חייהם. 

אדוני השר, אני מעבירה אליך את רשות הדיבור. לאחר מכן ידבר יושב-ראש השלטון המקומי, מר שלמה בוחבוט. כבוד השר, בבקשה. 

<שר הפנים גדעון סער:>
תודה, גברתי היושבת-ראש. בראשית הדברים אני רוצה לברך אותך על בחירתך, לברך את חברי ועדת הפנים והגנת הסביבה שנבחרו מטעם הסיעות לוועדה החשובה הזאת ולברך אותך באופן מיוחד. אני יודע שאת פרלמנטרית נמרצת. אין לי שום ספק שוועדת הפנים והגנת הסביבה בראשותך תהיה ועדה פעילה, ועדה דינמית. אני חושב שזה רק יכול לחזק את הנושאים שעליהם הוועדה מופקדת. אני כמובן מתייחס לנושאים שמשרד הפנים מופקד עליהם והשלטון המקומי, כל נושא התכנון והבנייה, כל נושא ההגירה והכניסה לישראל. חשוב שתהיה ועדה פרלמנטרית שאיתה ניתן יהיה לעבוד ולקדם דברים, ואני בטוח שתצליחי בכך. 

אני רוצה גם להודות לסגנית השר, פאינה קירשנבוים, שאני משוכנע בה ומכיר את היכולות שלה, את היכולות הסגוליות שלה. אני בטוח שהיא תעזור לי גם בתפקיד, בכלל, וגם בבניין הזה, בפרט. 

בהופעה ראשונה בפני הוועדה אני רוצה להיות תמציתי. אני מגדיר מראש את מעמדי בחודשים הקרובים כסטודנט. אותו תהליך עשיתי במשרד החינוך בחודשים הראשונים, למדתי את הדברים, למדתי את הסוגיות לעומק, גיבשתי תוכנית והצגתי אותה אחרי קרוב ל-5 חודשים בתפקיד בפני ועדת החינוך התרבות והספורט של הכנסת ובפני הממשלה, בסוף אוגוסט 2009, ואותה תוכנית ליוותה אותי לאורך כל הקדנציה הקודמת. בגלל שקיימנו את התהליך הזה, קודם כול ללמוד את הבעיות ואחר כך לגבש תוכנית עבודה מחייבת, היתה עשייה – היינו פשוט "על המסילה" במשך כל הקדנציה, כי ידענו, והשטח ידע, מה אנחנו רוצים ויכולנו לקדם את הדברים. זה בדיוק מה שאני עושה עכשיו, אני ממעט באופן יחסי בהצהרות ומשתדל לבחון לעומק את הנושאים שהמשרד מופקד עליהם. 

כפי שציינה יושבת-ראש הוועדה, אתמול אישרה הממשלה את המינוי שהבאתי, של יגאל צרפתי, שאני מכיר אותו, וראשי הרשויות המקומיות מכירים אותו מתפקידו כסמנכ"ל ומנהל מינהל פיתוח במשרד החינוך. מהכרות של היכולות שלו אני משוכנע שתהיה לו תרומה גדולה מאוד לעשייה ולרפורמות שאני מתכוון להוביל. 

משרד הפנים, בנושאים שהמשרד מופקד עליהם, מהווה כר נרחב לעשייה ולרפורמות משמעותיות לטובת האזרח. אני מתכוון בקדנציה הזאת לבצע רפורמות, כפי שעשיתי בתפקידי הקודם. רשימת האתגרים, שאתייחס אליהם בתמצית כאן, היא בוודאי לא רשימה ממצה. אלה נקודות עיקריות שחשוב שאתייחס אליהן.

הנקודה הראשונה היא גם האתגר הראשון, ואם יורשה לי, גברתי היושבת-ראש, היא אתגר משותף, גם לראשי הרשויות המקומיות, שרבים מהם נמצאים כאן, גם לוועדת הפנים והגנת הסביבה וגם לי – היא כל נושא התקציב של שנת 2013-2014. 

צריך להבין את העניין. השלטון המקומי במדינת ישראל  נמצא אחרי תהליכים של התייעלות, נמצא במצב טוב יותר מאשר במשבר הגדול שהיה לפני עשור, אבל עדיין במצב שברירי מאוד ועדין, בעיקר הרשויות המקומיות החלשות יותר מבחינה סוציו-אקונומית. מה שמועבר היום – קוראים לזה, למשל, מענקי איזון, אני לא כל כך אוהב את הכינוי הזה, זה יותר תקציבי איזון – המשמעות של תקציב איזון: רשות מקומית שההכנסות שלה נופלות מול ההוצאות, על פי צרכים שמוכרים, צריכה סיוע על מנת להתנהל באופן מאוזן, באופן שמונע ממנה להגיע לקריסה כלכלית. בסופו של דבר קריסה כלכלית פוגעת פעמיים: קודם כול פוגעת בתושבי הרשות המקומית, מבחינת השירותים שהם מקבלים, ופעם נוספת, היא פוגעת במדינה ובקופת הציבור, כי המדינה היא שנחלצת לטובת הרשות המקומית ומזרימה, לא את אותם מיליונים אלא – אני מדבר במצטבר, בראייה ממלכתית – מיליארדים על מנת לכסות חובות ולהחזיר את הרשות המקומית למסלול.  

לכן נושא תקציבי האיזון, ובכלל התמיכה הלא-דרמטית ברשויות המקומיות – כי אני רוצה לציין שגם תקציבי האיזון שמועברים היום, סדר הגודל שסוכם בשעתו, לפני שנתיים, של 2.8 מיליארד, הוא פחות באופן משמעותי מאשר קבעו הנוסחאות של ועדת סוארי ושל ועדת גדיש, שבחנו כמה כסף נדרש כדי לעמוד באותו איזון, שהוא איזון כלכלי – הוא לא רווחה, הוא לא עודף, הוא איזון בין ההכנסות וההוצאות שאנחנו מצפים מאותה רשות מקומית לתת לאזרח. 

מה הן אותן ההוצאות? בתקציב המדינה יש, נניח, תקציב ביטחון כנתח גדול מאוד, ואנחנו חיים בסביבה שמחייבת את זה, ויש תקציבים אזרחיים. התקציבים האזרחיים נשחקו לאורך השנים. על זה יצא הציבור לרחובות לפני שנתיים. הוא לא יצא על משהו נקודתי. מי שנמצא בכנסת יודע דווקא שבקדנציה הקודמת תקציבי החינוך והרווחה וביטחון הפנים והבריאות גדלו, אבל היתה שחיקה רציפה, לאורך שנים, בתקציבים האלה. התוצאה של השחיקה היתה פגיעה בשירותים שמקבלים אזרחי המדינה. 

רשות מקומית מספקת שירותים רק בתחום האזרחי – תחום החינוך, תחום הרווחה, תחום התרבות – ולכן, מעבר לפגיעה הכלכלית, המשמעות של פגיעה בתקציבי הרשויות המקומיות, באותם תקציבי העברה שאני מדבר עליהם, היא גם פגיעה בתחום החברתי. אני מדבר על משהו תיאורטי, נגיד שיש סיכום בין שר האוצר לשר הרווחה שאין פגיעה בתקציב הרווחה, נגיד, אני אומר את זה בתיאוריה כרגע. זה לא מספיק, כי כאשר אתה פוגע בתקציבים של רשויות מקומיות אתה פוגע ברווחה, אתה פוגע בחינוך. 

לכן הנושאים העיקריים הם תקציבי האיזון, לרבות אותו סכום מזערי שמאפשר שיקול דעת, שמופעל בעיקר לטובת רשויות מקומיות חלשות, שנקרא בעגה המקומית "רזרבת שר". תקציבי פיתוח, תקציבים שמיועדים לתוכניות הבראה לרשויות מקומיות – אם אותם תקציבים נפגעים אז המדינה חוסכת כמה עשרות מיליונים, וכמה היא מפסידה? מאות מיליונים, כי בסופו של דבר – ואנחנו נגיע לדיון הזה היום כאשר נדבר על טייבה, זאת תהיה אילוסטרציה, אמנם שקשורה לניהול מופקר של ענייני רשות מקומית, זה חריג שבחריגים, אבל גם רשויות מקומיות שיתנהלו כשורה ויעשו מאמץ להתנהל באופן מאוזן, כאשר אתה פוגע באותו ממד יהיה להן קשה מאוד. 

אני אומר את זה לחברי הוועדה. אני מכיר את חברי הוועדה, חלקם מתפקידים כאן, אני רואה כאן את ראש עיריית בני ברק שהיה ראש עירייה מצטיין והבנתי שהוא גם הקים שדולה בתחום המוניציפלי, אני רואה כאן את בועז טופורובסקי שעבד אתי כאשר הייתי שר החינוך כיושב-ראש התאחדות הסטודנטים, אני מכיר כאן אנשים גם מקרב חברי הכנסת המכהנים וגם אחרים, אני מכיר את הרגישות שלהם. אני אומר לכם, הדבר הזה הוא לא רק בנפשם של דוד בוסקילה ושלמה בוחבוט, הוא בנפשנו ממש, הוא דבר ממש מכריע. אנחנו יודעים מה המצב של תקציב המדינה. אני אומר את זה כשר שאף פעם לא דגל בהרחבה פראית של הגירעון ובכל הדברים האלה. לא, אני חושב שצריך לנהל תקציב באופן אחראי. המדינה צריכה לנהל את התקציב באופן אחראי, וזה לא שנה להרחבה תקציבית, שאולי בנסיבות אחרות היינו רוצים והיינו דורשים והיינו פועלים, ובצדק, על בסיס צרכים אמיתיים, אבל אותה כבשת הרש – אסור לפגוע בה, כי הפגיעה בה בסופו של דבר תגרום נזק כלכלי וחברתי גדול מאוד. 

אני נמצא בשיחות גם עם שר האוצר ועם אנשי משרדו, גם אתמול בערב. עוד לא הגענו לסיכום. יש עוד פער משמעותי בעמדות בינינו ובינם. אני מקווה מאוד שאצליח לפתור את הדברים ולא שחברי הכנסת יצטרכו לעזור לי ולרשויות המקומיות לפתור את הדברים. אני בסך הכול בא בשיחות האלה בגישה אחראית, אבל גישה שגם יודעת מה המינימום שהשלטון המקומי זקוק לו. 

קראתי היום באחד העיתונים שיש רצון לחתוך בסכומי עתק את מה שמוקצה למאבק בהסתננות הבלתי חוקית. אני ממש מקווה שזה לא נכון. לא שמעתי את זה עד עכשיו מאף גורם רשמי. אני מקווה שזה דבר שקיים בתקשורת ולא קיים במציאות, כי מי שמכיר את הבעיה – אני יושב מול ראש עיריית אילת שמכיר את התופעה – אני מקווה מאוד שהדבר הזה לא נכון. 

מספר נקודות. אני מודיע מראש שאהיה תמציתי.

רפורמה בתכנון ובנייה נדרשת. יכול להיות שכמה רפורמות. מאחר והדיונים החלו עוד בשלהי הקדנציה הקודמת, אחרי סיפור מה שמכונה "רפורמת המרפסות", בין משרד ראש הממשלה למשרד האוצר ולמשרדי, אנחנו נשתדל להביא תוכנית שאולי לא תמצה את כל הנקודות, יכול להיות שבהמשך הקדנציה נבוא עם דברים נוספים, אבל הכוונה לתוכנית שהכיוון הכללי שלה הוא להקל עם אזרחי ישראל. 

כלומר, לקצר לוחות זמנים; להעביר סמכויות לוועדות המקומיות. לא כל דבר צריך להיות ב"פקק" הנצחי של הוועדות המחוזיות; אולי לשחרר דברים מסוים מהיתר – זה גם כאן איזה רעיון "קיצוני", כביכול אין דבר שלא דורש היתר, כל דבר צריך היתר. אדם בביתו רוצה להקים גדר – הוא צריך היתר. אני צריך לבחון את הדברים. יכול להיות שנגיע לרעיון ה"מהפכני" שיש דברים שלא מצריכים היתר, אם הם לא פוגעים בזולת אז אולי הם לא מצריכים היתר; לייעל ולפשט הליכי רישוי. כאשר היום הליכי רישוי תלויים בכל כך הרבה משרדי ממשלה, אנחנו מחפשים דרך איך לאחד אותם למשהו יעיל יותר ונוח לאזרחים. 

זה בנושא התכנון והבנייה, נקודה אחת. אעשה את המקסימום, קודם כול להתקדם, וגם אם זה לא יכלול את כל החלומות שלנו, יכול להיות שנבוא פעם נוספת לוועדה, אבל להביא בנושא הזה בשורה. 

נקודה שנייה, חוק עיריות מודרני. אני בעד לתת לשלטון המקומי לעבוד. אני בעד לדרוש תוצאות ולתת את הכלים לעבודה. 

<יונה יהב:>
אבל זה מתחיל במשרד שלך פנימה. 

<שר הפנים גדעון סער:>
אני יודע. אתה מכיר את הגישה שלי, עבדנו ביחד. ראשי הרשויות המקומיות מכירים אותי היטב, עשינו דברים ביחד. אז עכשיו אומר משהו שאני מאמין בו. אני לא מאמין בריכוזיות. אני מאמין בביזור של כוח. אני מאמין שצריך לתת כלי עבודה וצריך לדרוש תוצאות. 

גם חוק עיריות מודרני צריך להביא – זו הנקודה שאליה רציתי להגיע: אנחנו עדיין חיים מפי פקודה מנדטורית, מתקופת המנדט הבריטי, ולא בכדִי, כלומר זה לא רק חוק מיושן, אלא גם חוק עם תפיסת עולם מסוימת. בעשור האחרון נעשו הרבה מאוד מאמצים. גברתי היושבת-ראש, גם אנחנו, גם אני, גם השלטון המקומי, גם את וגם חברי הוועדה נצטרך להיות מאוד-מאוד נבונים. אני היום בוחן האם להסתמך על החוק הישן שתוקן כאן בוועדה בחלקו, החלק שעבדו עליו, או ללכת על משהו חדש שייקח לי יותר זמן. אני לא רוצה לדבר על חקיקת חוק כזה, אני רוצה להעביר חוק כזה, אני רוצה להעביר חוק עיריות מודרני.  

צמצום פערים בין רשויות מקומיות – עיקר הפערים במדינה, ראיתי את זה בתחומים אחרים, לא נובעים בהכרח מהקצאה ממלכתית, אלא מן הכוח של רשות מקומית. צריך לחזק את הרשויות המקומיות החלשות, לא רק בתקציבים שאנחנו מעבירים, אלא צריך למצוא במרכיב התכנון ובמרכיב הגבולות את אותם דברים שיחזקו את הרשויות המקומיות החלשות יותר כדי שהן בסופו של דבר יוכלו לעמוד על רגליהן שלהן. זה דבר מכריע, ויכול להיות שזה יגיע גם למקום של קונפליקט אינטרסים בין רשויות מקומיות חזקות לרשויות מקומיות חלשות, יכול להיות. אבל אני מאמין שזה הדבר החשוב ביותר. בחלוקת תשומות הזמן שלי אשתדל להשקיע יותר ברשויות המקומיות החלשות. עשיתי את זה גם בתפקידי הקודם. הרשויות המקומיות החזקות יסתדרו. הדבר הזה בוודאי דורש גם שינויים, ואני מתכוון לעשות אותם, וכבר דיברתי על זה עם המנכ"ל המיועד, בנושא גבולות. אני לא רוצה להיכנס כאן לפרטים. פרטים יבואו תוך זמן לא רב. 

<קריאה:>
מה עם חלוקת ארנונה?

<היו"ר מירי רגב:>
חלוקת גבולות תקבע גם חלוקת ארנונה.

<קריאה:>
לאו דווקא. 

<שר הפנים גדעון סער:>
נושא המסתננים הבלתי חוקיים – אחת הבעיות החברתיות הקשות ביותר בחברה הישראלית היום – נכון, לא כולם מרגישים את זה, מרגישים את זה באילת, מרגישים את זה בערד, מרגישים את זה בדרום תל-אביב. עדיין לא מרגישים את זה בכל מקום, אבל זאת בעיה קשה מאוד, עם השלכות על הביטחון האישי. יש לזה השלכות על חיי היום-יום של האזרחים, של עשרות, ואולי מאות אלפי אזרחים. הממשלה הקודמת, בראשות בנימין נתניהו, עשתה מהלכים חשובים, וצריך להגיד את הדברים כי היום ראינו את ההבדל. היו חודרים אלפים בכל חודש, ובחודש האחרון, כאשר מסרתי את הדיווח זה כבר היה בתקופה שלי, היו 3. זה אומר שהתופעה הזאת הצטמצמה. אגב, גם הגדר, גם חקיקה שהממשלה הביאה לכנסת והכנסת אישרה – היתה שורה של מהלכים שבלמו לעת עתה את התופעה. אני אומר לעת עתה כי צריך להבין דבר מסוים, וצריך להבין גם את נקודת המבט האנושית בעניין הזה. מדינת ישראל היא המדינה המערבית היחידה שגובלת ביבשת אפריקה, אין מדינה מערבית אחרת כזאת. לכן אם אנחנו לא נדע לפעול בצורה הנכונה והשקולה הלחץ הזה יירד בווקטור אחד אך יבוא ממקום אחר. אני לא רוצה לפרט את כל מה שאני מעריך שיכול לקרות. אני רק אומר, זאת בעיה שמדינת ישראל חייבת להבין, כמדינה יהודית ודמוקרטית, איך להתמודד איתה. 

מאז נכנסתי לתפקיד קיימתי שורה של פגישות בנושא הזה. לא אפרט את כל הפגישות. יש נושאים שבהם אנחנו צריכים את סיוע המערכת המשפטית, ונפגשתי גם עם היועץ המשפטי לממשלה. הייתי גם בשטח כדי להבין, אף על פי שאני מכיר את הדברים, אבל להבין אותם טוב יותר. אני מתכוון לפעול בנושא הזה. 

הודעתי באותו סיור שהמדיניות של הממשלה היא להחזיר את המסתננים הבלתי חוקיים למדינותיהם, או למדינות שלישיות. מונה לכך אדם שמטפל בהיבט הזה. נכון, זה לא בעיה שנוצרה ביום אחד וגם אסור לייצר את האשליה שהיא יכולה להיפתר ביום אחד, זה ממש לא המצב. אבל זה צריך להיות הכיוון, וצריך להשתמש בכל כלי המדיניות. אתמול הבאתי לוועדת השרים לענייני חקיקה – זה יבוא גם לכאן, לוועדת הפנים והגנת הסביבה – הצעה להחיל דין רציפות בנושא מניעת הזרמה שוטפת של כספי מסתננים החוצה, כי ברגע שהכסף יוצא החוצה באופן שוטף – אני לא מדבר על כך שאדם מסיים את השהות ולוקח את הכסף, אני מדבר באופן שוטף – זה התמריץ הכלכלי ש"משמן" את התופעה, כי בסופו של דבר זה תופעה של הגירת עבודה. אני מקווה שכאשר נאשר את דין הרציפות – נקווה השבוע – תושלם החקיקה כאן, גברתי היושבת-ראש, במהירות האפשרית, כי החוק נותן כלי אכיפה טובים יותר למשטרה לטפל בדברים. זה יבוא לוועדה, אני לא רוצה לפרט היום. אבל עמדתי על כך שזה יהיה מיד בישיבה הראשונה של ועדת השרים לענייני חקיקה. 

הנושא הזה לא פשוט. הוא מחייב גישה אנושית. גם עם המטרה שציינתי ובלי לפגוע בה, צריך לזכור שמדובר בבני אדם. התלהמות והלהטת יצרים לא מסייעת אף פעם לפתרון הבעיות. זה לא מסייע, זה לא נותן שום דבר. אבל זה נושא מרכזי – אני מדגיש: נושא מרכזי על סדר היום, גם אם נראה כרגע שאותה כניסה נבלמה לרגע זה.

נושא שעון קיץ – מיניתי אתמול ועדה – ראיתי גם שיושב-ראש ועדת הפנים והגנת הסביבה הקודם סיכם שנדרשת ועדה נוספת בנושא הזה – ועדה בדרג מאוד-מאוד בכיר, כלומר נמצאים בה אנשים בכירים, ובראשם עומד אדם שהיה ראש רשות מקומית, ראש מועצת קריית טבעון, ואחר כך היה גם מנכ"ל של שני משרדי ממשלה, גם החינוך וגם הבינוי והשיכון, אבל גם שאר החברים בוועדה הם בדרג בכיר מאוד. אני מצפה מן הוועדה לעבודה עניינית. המנדט שלה להביא את הפתרון הטוב ביותר עבור אזרחי מדינת ישראל, את התוצאה הכי נכונה עבור אזרחי מדינת ישראל. ביקשתי, כי אני לא רוצה ב"מריחת זמן", שתוך חודש ימים יביאו לי את המסקנות. 

זאת אומרת, אם יגיעו למסקנה שהפתרון שנקבע בחקיקה בשלהי הכנסת הקודמת הוא לא הפתרון האופטימלי ויש פתרון טוב יותר, הייתי רוצה – אולי זה לוח זמנים שאפתני, אבל עדיף שיהיה לוח זמנים שאפתני – שעוד בכנס הקיץ הזה הנושא יגיע לוועדת הפנים והגנת הסביבה של הכנסת והיא תוכל לתקן את החוק, אם נגיע למסקנה שנדרש שינוי של החוק. 

בחירות מוניציפליות – קודם כול, זה בדיוק 6 חודשים מהיום, ב-22 באוקטובר, ואנחנו ב-22 באפריל. היו כל מיני ספקולציות על דחיית הבחירות. אין שום כוונה לדחות את הבחירות. הבחירות יתקיימו במועדן, ב-22 באוקטובר. אביא לכנסת עוד השבוע הצעת חוק שמשנה את הזמנים להגשת הרשימות, כי ראינו שעקב חג הסוכות המועד שקבוע להגשת הרשימות, 33 ימים לפני מועד הבחירות, יצר בעיות, אז זה משנה ביומיים, ל-35 ימים. זו הצעת חוק טכנית, בנוגע למועד הגשת הרשימות. זה משליך אחרי כן על פנקס הבוחרים ועל דברים אחרים, אבל זה מסמן את הכוונה שלנו לקיים את הבחירות. היינו צריכים לשנות את זה בחקיקה ראשית, לא היתה ברירה, אף על פי שזה תיקון טכני. 

<תמר זנדברג:>
מדובר על דחייה או על הקדמה?

<שר הפנים גדעון סער:>
מדובר על הקדמה ביומיים של הגשת הרשימות. היתה שם בעיה של יום שישי שיצא בין החג ובין שבת. זה חוק לא כל כך רדיקלי, הוועדה הזאת תעסוק בחוקים חשובים יותר, אבל זה רק מראה שאנחנו היום כבר בעיצומן של ההכנות לקראת הבחירות לרשויות המקומיות, כולל קריאה להשתתפות בבחירות לרשויות המקומיות, כי אני סבור שחשוב שתהיה השתתפות אזרחית ככל הניתן רבה יותר בבחירות לרשויות המקומיות. 

זה יבוא לידי ביטוי בדיון הבא. אני מודיע מראש, כמעט כל הרשויות המקומיות שהיו תחת ועדות קרואות – ואפרט את זה בדיון הבא – הולכות לבחירות. 

<ג'מאל זחאלקה:>
מה זה "כמעט"?

<שר הפנים גדעון סער:>
זה אומר שהחריגים ניתן לספרם על כף יד אחת, ואפרט אותם בישיבה הבאה. למשל, רוב הרשויות המקומיות שהיו תחת ועדות קרואות הן במגזר הערבי וכולן, למעט אחת, הולכות לבחירות דמוקרטיות. 

<ג'מאל זחאלקה:>
מעניין.

<שר הפנים גדעון סער:>
זה מראה שהכוונה שלי ממוקדת במרכיב הדמוקרטי, תחת עקרונות של אחריות שמחייבת אותי, וניכנס לעניין הזה בדיון הבא, אבל – זה אולי בשורה רעה כי רבים רוצים את הדבר הזה שנקרא ועדות קרואות, אז אני מודיע לכולם: אין יותר ועדות קרואות, ואני מקווה שגם לא יהיו. אם נצליח לשמור על הרשויות המקומיות אז גם לא יהיו ועדות קרואות. מבחינתי זאת תמונת המצב הרצויה. 

אני לא רוצה מעבר לזה לפרט בהרצאה פתוחה. אני רק רוצה לומר, אני רואה בוועדת הפנים והגנת הסביבה, גברתי, בראשותך, שותפה חשובה בקידום  נושאים, בקידום הרפורמות, בקידום כיווני המדיניות. נכון, יש חלוקת תפקידים – יש רשות מבצעת ויש רשות שמפקחת על הרשות המבצעת, והיא גם רשות מחוקקת, והרשות המחוקקת צריכה לבחון גם כאשר הממשלה מציעה חוקים האם החוקים האלה הם חוקים טובים או צריך לעשות משהו אחר, ואנחנו מכירים את הכול. אבל בסופו של דבר, על יסוד הניסיון שהיה לי כשר החינוך, ובכל זאת זה המשרד  האזרחי הכי גדול מכל בחינה רלוונטית- - - 

<ג'מאל זחאלקה:>
נראה שאתה מתגעגע...

<שר הפנים גדעון סער:>
לא. אהבתי מאוד לשרת כשר החינוך. קיבלתי הודעה מסוימת לפני 5 שבועות וחצי, ביום רביעי בערב. בבוקר יום חמישי כבר קמתי למשימה, כי באותה הודעה שקיבלתי כבר הודיעו לי מה יהיה תפקידי. אף על פי שבעיתונים היה כתוב שיש עליו מאבק אני כבר ידעתי באיזה תפקיד אהיה. זה תפקיד עם הרבה מאוד השפעה על אזרחי ישראל ועם פוטנציאל לרפורמות גדולות מאוד. לכן אני מגויס למשימה הזאת, לומד את המשרד ומוצא בו עניין רב, ואני מרוצה. 

אני רק אומר, עבדתי עם ועדת החינוך יד ביד, היו לה שלושה יושבי-ראש – אני מניח שאת כאן כל הקדנציה, אבל שם היו שלושה יושבי-ראש. למרבה הצער, אף אחד מהם לא נבחר לכנסת הזאת. הם היו מ-3 מפלגות שונות, מישראל ביתנו, מן הרשימה של ברק- - - 

<היו"ר מירי רגב:>
מצנע עוד יתחרט על הרגע שהוא ויתר על ועדת הפנים...

<שר הפנים גדעון סער:>
היו שלושה יושבי-ראש מעולים, אני מזכיר את זה למען הפרוטוקול: זבולון אורלב, אלכס מילר ועינת וילף. לצערי, אף אחד מהם לא נבחר פעם נוספת. זאת הדמוקרטיה, יש חדשים, ויש כאלה שהיו ולא נבחרו פעם נוספת. אבל שיתוף הפעולה איתם סייע – אני רוצה להגיד את זה לא כסיסמה – סייע לחינוך בישראל. כל ההישגים שאליהם הגענו, כולל מאבקים, והיה לנו מאבק על תקציב 2009-2010, אנשי השלטון המקומי בוודאי זוכרים את זה, עשינו אותם יד ביד והגענו להישגים. אני משוכנע שנוכל בוודאי לעבוד באותו אופן, לקדם את אותם יעדים שבוודאי כולם כאן שותפים להם.  

<היו"ר מירי רגב:>
תודה רבה לך, כבוד השר. זה אחרי שהשר אמר שהוא לא הכין סקירה מסודרת לוועדה. הוא אמר: "באתי רק להכרות עם הוועדה. את הסקירות אציג כמובן בדיונים ספציפיים וממוקדים".

<שר הפנים גדעון סער:>
אציג את התוכנית בפני הוועדה. 

<היו"ר מירי רגב:>
אנחנו מבינים את אמירותיך. קודם כול, תודה רבה על הסקירה, על הפתיחות, על היושר בצורת הגשת הדברים. בזה אנחנו דומים מאוד – לשים את הדברים על השולחן, להביא אותם לדיון ובסוף לקבל החלטות. חלק מן ההחלטות שנקבל, חלק מן האנשים יאהבו אותן וחלק מן האנשים יאהבו אותן פחות, אבל החוכמה היא – וזה לא קיים הרבה במחוזותינו – לקבל את ההחלטה ולדעת להתמודד איתה. 

לפני שאנחנו ממשיכים אני רוצה בכל זאת לנצל את הבמה הזאת ולהודות לאמנון כהן ידידי, יושב-ראש ועדת הפנים שסיים את תפקידו, וגם לדוד אזולאי שהיה יושב-ראש הוועדה לפני אמנון כהן. 

<אמנון כהן:>
אנחנו נשארנו, נבחרנו שוב. 

<היו"ר מירי רגב:>
אני לא יודעת מה זה אומר. זה בגלל שהוא לא היה שר הפנים...

<שר הפנים גדעון סער:>
אם הייתי יכול לבקש יושב-ראש לא מהתנועה שלי, הייתי מבקש את אמנון כהן. 

<היו"ר מירי רגב:>
תראה איזו מחמאה קיבלת, אמנון. אז קודם כול, תודה לך על העבודה המצוינת שעשית. עברתי גם על הניירות ועל החומרים. אנחנו בוודאי עוד ניפגש. תודה לך כבר על העזרה שאתה ודוד אזולאי מוכנים לסייע. 

שנים רבות הוועדה הזאת, וגם משרד הפנים, היתה תחת אחריות של ש"ס. לא אגיד שאני שמחה, אבל אני שמחה שזה עבר לליכוד. הגיע הזמן שגם אנחנו ננהל משהו שקשור בעיריות, במועצות. גם לנו יש מה להגיד בנושאים האלה. 

<אמנון כהן:>
יש מה ללמוד מש"ס.

<היו"ר מירי רגב:>
בוודאי יש מה ללמוד מש"ס, אין ספק. אז תודה רבה, אמנון כהן ודוד אזולאי. 

<שר הפנים גדעון סער:>
קח רק בחשבון שאנחנו לומדים מהר...

<דוד אזולאי:>
תנצלו את זה, כי אין לכם הרבה זמן ...

<היו"ר מירי רגב:>
מר שלמה בוחבוט, ולאחר מכן אתן את רשות הדיבור לסירוגין לאנשי מקצוע ולחברי כנסת. אני מבינה שיש הרבה מאוד היענות בדיון הזה. בשעה 12:15 נעבור לאולם נגב לדיון משודר בנושא טייבה. הדיון הזה לא משודר. אני כבר אומרת שלא כולם יספיקו לדבר. אשתדל שכולם ידברו. מר שלמה בוחבוט, בבקשה. 

<שלמה בוחבוט:>
גברתי היושבת-ראש הגברת מירי רגב, אדוני שר הפנים החדש, גברת פאינה קירשנבוים סגנית שר הפנים, חברי הטוב הרב יעקב אשר יושב-ראש השדולה, מר יגאל צרפתי המנכ"ל, אני מאחל לך להצליח, כפי שעשית במשרד החינוך, מרדכי כהן, חבריי יושבי-ראש ועדות הפנים, דוד אזולאי ואמנון כהן, בשם כל ראשי הערים אנחנו מודים לכם על העבודה המצוינת והעבודה המשותפת. זאת גם הזדמנות להודות לשר היוצא, מר אלי ישי ולמר עמרם קלעג'י, גם אתו עבדנו בצורה מכובדת מאוד ומסודרת, חבריי ראשי הערים, חברי הכנסת, מנכ"ל מרכז השלטון המקומי, מר מרדכי כהן, משרד הפנים. אני רוצה לברך בפתיח. 

אנחנו מכירים היטב את שר הפנים גדעון סער. אנחנו מאמינים שנוכל לעבוד בצורה הכי טובה שיכולה להיות למען מדינת ישראל. 

חברים, חברי הכנסת, אני לא צריך להגיד לכם מה זה שלטון מקומי. אתם מכירים היטב. אני שמח שהפעם יש לנו נציגות מאוד מבורכת – שני שרים שהיו פעם ראשי ערים, ראש עיריית בני ברק, והרבה מאוד חברי כנסת שמוקירים ומכבדים את השלטון המקומי. זאת אומרת, תהיה כנסת אחרת ואנחנו נעבוד בצורה משותפת. 

צריך לזכור שבסך הכול אנחנו מייצגים 8 מיליון אזרחים. ממשלות ישראל לדורותיהן שוכחות שבעצם אנחנו החזית, אנחנו קבלני הביצוע של המדינה. לפעמים הם טועים ומזלזלים בשלטון המקומי, ביכולות שלו. מה קורה? קורה מצב שיש לנו ראשי ערים, ועצם העובדה שבנק ישראל – לא מישהו אחר – לפני מספר ימים פרסם דוח וציין לשבח את הרשויות המקומיות על ההישגים שלהן בשנים האחרונות, בעיקר בנושא איזון תקציבי ותפקוד – לא שמעתי שהוא שיבח את משרדי הממשלה אבל הוא ציין דווקא את הרשויות המקומיות. 

חברי כנסת מכובדים, אני רוצה שתבינו דבר אחד, אנחנו בעצם נותנים את השירותים שמדינת ישראל נותנת. הם שוכחים – כל הממשלות, לא רק הממשלה הזאת, כל ממשלה שנבחרה הדבר הראשון שעושה בתקציב הראשון שלה – מודיעה שיש גירעונות תקציב, ומי הראשון שמקבל את המכה? השלטון המקומי. אני אומר לכם, חברי הכנסת, רק לא אומרים לנו מאיפה לקצץ. מצד אחד, מקצצים למי? לרשויות המקומיות החלשות, לפריפריה, למגזר הדרוזי, למגזר הערבי. איך אמר השר? 70 הרשויות המקומיות החזקות דואגות לעצמן, אבל הקטנות? ואחרי זה באים בטענות למה נכנסים לגירעונות. אני רוצה פעם אחת ולתמיד שהמדינה, שהאוצר, ברגע שמקצץ יבוא ויצביע, ויגיד: קצצו בחינוך, קצצו ברווחה, קצצו בכל דבר, על מנת שאני אוכל לאזן את התקציב שלי. 

רבותי, תקציבי האיזון נשחקו משנת 2000, שאז היו 4.5 מיליארד שקל והיום מגיעים ל-2.4 מיליארד שקל. בשנה שעבר הם עמדו על 2.8 מיליארד שקל ורוצים להפחית לנו 400 מיליון שקל. אני שמח ששר הפנים אמר את דברו כבר בתחילת הדרך, וגם היום. 

חברים, עליכם לדעת, קודם כול, שלחנו לכם חוברת מסודרת מאוד. אתם יכולים לקרוא על ההישגים של השלטון המקומי וגם על בעיות השלטון המקומי. למי שאין חוברת, יש לנו כאן נציג מכובד מאוד, פיני קבלו, אתם יכולים לקבל ממנו את החוברת וללמוד אותה היטב. 

בזמנו מינו את ועדת גדיש שפעלה, עבדה וקיבלה החלטות, כאשר הנוסחה היא:X  כסף, כ-4.5 מיליארד שקל. היום לא מספיק שהתקציב ירד ל-2.4 מיליארד שקל, כפי שהם רוצים, אלא גם מהנוסחה אנחנו מקבלים 85%-87%. כלומר, מראש מכניסים את הרשויות המקומיות שמקבלות את תקציבי האיזון לגירעון של 15%. 

מענקי איזון – תמונת המצב לא פשוטה, קשה מאוד. אני מקווה ששר האוצר, ועדת הפנים והגנת הסביבה, ועדת הכספים והממשלה יבינו שאין מהיכן לתקצב. 

הקפאות – חברים, חברי ועדת הפנים, בשנת 2003 בעצם הקפיאו את כל ההעלאות לשלטון המקומי. אציג לכם רק דוגמה. אם ב-2003 ליטר דלק היה עולה 3.5 שקלים והיום הוא עולה 8 שקלים – המדינה מחשיבה את זה לפי 3.5 שקלים. זה לא מקובל. כאשר אנחנו מכינים תקציב, כמו המדינה – המדינה יודעת שיש גידול בתקציב של 1.5%-2% בכל שנה, אך אצלנו אין דבר כזה, לא מגדילים את התקציב. יש הקפאות מטורפות. 

רבותי, אין דבר שאנחנו לא נפגעים בו. הנחות בארנונה – שימו לב, במשך שנים אנחנו "נרדמנו בשמירה". כאשר הכנסת חוקקה את חוק הארנונה, אנחנו נותנים בכל שנה 2.13 מיליארד שקל הנחות בארנונה. אם אני לוקח רק את מעלות לבד,  מעלות הקטנה, וחבריי יסלחו לי, כי בכל זאת אני מתמצא בעיר שלי טוב יותר - - -  

<היו"ר מירי רגב:>
אנחנו נערוך דיון נקודתי בנושא הקיצוץ, כבר בשבוע הבא, אני מבטיחה לך. זה הנושא הכי חשוב מבחינתנו. 

<שלמה בוחבוט:>
אני רוצה לסיים בקריאה אחת, חברי הכנסת, אנחנו רוצים אווירה חדשה.

<שר הפנים גדעון סער:>
לא נכון לדבר על "הקיצוץ" כי מישהו יגיע למסקנה שכך צריך להיות. מדובר על תקציב 2013-2014.

<היו"ר מירי רגב:>
אנחנו מתכוונים לערוך את הדיון כבר בשבוע הבא. 

<שלמה בוחבוט:>
אני לא יודע אם לא כדאי לחברי הכנסת לחשוב להוביל את התקציב הזה באופן של 1/12, כדי שיהיה מספיק זמן להכין את תקציב 2014. זו יכולה להיות גם איזו מחשבה. 

אני רוצה לסיים. שוב, אני מאמין שנוכל לעבוד ביחד עם שר הפנים. 

גם אנחנו כשלטון מקומי מתנגדים לוועדות קרואות. אני חושב שכל הרשויות המקומיות צריכות לצאת לבחירות. אני קורא גם לשר הפנים למנות אחד מראשי הערים בוועדה שהוא הקים בנושא שעון קיץ. אני מאחל לכל הוועדה, לשר הפנים, לכל הצוות - - - 

<שר הפנים גדעון סער:>
ראש הוועדה הוא ראש עירייה לשעבר.

<שלמה בוחבוט:>
אנחנו חושבים שבכל ועדה צריך להיות ראש עירייה. אנחנו באמת חושבים שצריך למנות ועדה כזאת. 

אני רוצה להודות לכולם, ואני מאחל לעצמנו הצלחה. 

<היו"ר מירי רגב:>
תודה רבה, שלמה בוחבוט. חבר הכנסת דב חנין, בבקשה. 

<דב חנין:>
תודה רבה, גברתי יושבת-הראש. אני רוצה לפתוח באיחולי הצלחה לך, ואדוני השר, גם לך.

ארבע הערות בקיצור רב מאוד. 

אדוני השר, אני מברך מאוד על דבריך בפתיחת הישיבה. אמרת: קודם לחשוב ואחר כך לעשות. זאת גישה נכונה. 

שלוש הערות נוספות.

בעניין השלטון המקומי, אני חושב שכולנו מסביב לשולחן הזה נסכים שהשלטון המקומי נמצא במשבר קשה. המשבר הזה נובע מן העובדה שעל השלטון המקומי מוטלות המון אחריויות בלי מספיק תקציבים ובלי מספיק סמכויות, בלי מספיק כוחות לבצע את מה שמוטל עליהם. לכן אני מברך על כל חיזוק של השלטון המקומי והעברת סמכויות מן השלטון המרכזי. 

אני גם מברך על האמירה שלך, על התמקדות ברשויות המקומיות של הפריפריה, הרשויות המקומיות החלשות, המוחלשות.

אני רוצה להפנות תשומת לב מיוחדת לבעיות של הרשויות המקומיות הערביות. נמצאים כאן מסביב לשולחן ראשי רשויות מקומיות ערביות רבים, רשויות מקומיות שבדרך כלל אין להן אזורי תעשייה, אין להן מקורות הכנסה מספיקים והן נמצאות באופן קבוע במצוקה תקציבית מאוד-מאוד קיצונית.

אדוני השר, אני מברך מאוד על האמירה שלך, ואני מקווה שהיא באמת תוכל להתממש, על מהלך אמיתי של שינוי בשטחי השיפוט. הגיע הזמן לעשות בתחום הזה שינוי גדול, להעביר שטחי שיפוט לרשויות מקומיות על חשבון מועצות אזוריות. זה יעשה יותר צדק חלוקתי, יותר צדק חברתי וייתן פתרונות לבעיות של רשויות מקומיות. 

הערה שלישית, הרפורמה בתכנון ובבנייה. גם כאן, אדוני השר, אני מציע לחשוב ולנתח מה היה כאן בקדנציה הקודמת. הקדשנו בכנסת הרבה מאוד מאמצים בתחום הזה, נערכו דיונים מאוד-מאוד מקיפים. ללא ספק יש מקום להקל בבירוקרטיה, לבצע רפורמה אמיתית בהליכי הרישוי, לייעל הליכים, אבל לעשות את כל הדברים האלה בלי לפרק את מערכת התכנון, אלא להיפך, על ידי חיזוק שלה, חיזוק המקצועיות שלה והיכולות שלה להתמודד. 

והערה רביעית ואחרונה נוגעת למבקשי החיים מאפריקה שמרוכזים, כפי שאמרת, אדוני השר, באזורים ובמקומות מאוד מוחלשים בחברה הישראלית. אלה הן אכן בעיות מאוד-מאוד קשות ואסור לעצום את העיניים, לא בפני הבעיות של התושבים באותם אזורים, לא בפני הבעיות של מבקשי החיים ולא בפני ההשלכות החברתיות של הדברים האלה על החברה כולה. גם כאן, הדרך הנכונה היא דרך של הידברות – הידברות עם התושבים במקום, הידברות עם הארגונים, הידברות עם האנשים שגיבשו מנגנונים והציעו רעיונות, הידברות עם מבקשי החיים מאפריקה בעצמם. בדרך של הידברות, אדוני השר, אפשר להגיע לפתרונות שיועילו לכל המעורבים וינטרלו באמת את אחת הבעיות הקשות ביותר שאנחנו נמצאים בפניהן היום. 

תודה, ובהצלחה.

<היו"ר מירי רגב:>
תודה רבה, דב חנין. סגנית השר פאינה קירשנבוים, בבקשה. 

<סגנית שר החינוך פאינה קירשנבוים:>
בוקר טוב לכולם, לכל המכובדים, ולא ננקוב בשמות. 

השר פתח ודיבר על כל כך הרבה נושאים חשובים ובפרוטרוט, אז חשבתי שאולי כבר לא צריך להגיב, אבל אחרי שמר שלמה בוחבוט דיבר חשבתי שאני חייבת להציג כמה דגשים.

חלקכם, או רובכם, כמובן הייתם גם בכנסת הקודמת ביחד אתנו כאשר לחמנו על כל הנושא של מענקי האיזון, ועל התקציבים בכלל של משרד הפנים ועל התקציבים של הרשויות המקומיות. אני רוצה להדגיש שמשרד הפנים באופן כללי – השר ואני מודעים לזה מאוד. אולי כבוד השר אמר את זה בעדינות, אבל אני אומרת לכם שהשר מבין מצוין את הצורך ובאמת אתם יכולים לסמוך עליו. 

משרד הפנים נוגע בכל תחומי החיים, באמת, מרגע שאנו האזרחים נולדים ועד שהולכים לעולם הבא, ונותן שירות. אני מבטיחה לכם שגם בתחום השירות לאזרח אנחנו נעשה, נבדוק ונשפר את השירותים אם יש צורך. אולי נגלה שהכול בסדר ולא צריך. 

אנחנו נצעיד את המשרד קדימה גם בנושא הביומטרי. אולי גם בתחום הזה נהיה המובילים מכל העולם. 

<משה זלמן פייגלין:>
בכך שנבטל את זה...

<סגנית שר החינוך פאינה קירשנבוים:>
נערוך על כך דיון בוועדה, אני מבטיחה לך, ואז תוכל להביע את עמדתך גם בעניין זה. 

<קריאה:>
צריך לראות שאין לו 4 ועדות באותו יום...

<משה זלמן פייגלין:>
לוועדה הזאת אני אגיע. 

<סגנית שר החינוך פאינה קירשנבוים:>
אתם נוכחים לראות שהישיבה הראשונה שמתקיימת כאן היום היא באמת על הנושאים שנוגעים גם לרשויות המקומיות וגם למשרד הפנים באופן כללי, אז תהיו סמוכים ובטוחים שהנושאים יעלו בוועדה ונשתף פעולה בכל התחומים. תודה.

<היו"ר מירי רגב:>
תודה רבה לך. תמר זנדברג, בבקשה. 

<תמר זנדברג:>
תודה רבה. קודם כול, ברכות ליושבת-הראש ולשר. אני מתנצלת שלא הייתי בישיבה הראשונה, אבל זו ועדה שלי באופן אישי מאוד-מאוד חשובה. אני באה מהשלטון המקומי בתור חברת מועצה דווקא ולא בתור ראש עירייה. 

אני רוצה לומר שני דברים בנושאים שקשורים לשלטון המקומי, בנושא התכנון והבנייה ובנושא חוק העיריות, שניהם נושאים שהם מליבת העבודה של השלטון המקומי ומאוד-מאוד חשובים וקריטיים. 

אני רואה כאן המון-המון-המון נציגים של השלטון המקומי ואני רוצה לומר הערת אגב: זה אחד החדרים הכי גבריים ששהיתי בהם אי-פעם, אז יש לנו גם מה להתקדם בנושא ייצוג הנשים בשלטון המקומי. אבל אני חושבת שגם התקדמות לכיוון של תיקונים בחוק התכנון והבנייה וחוק עיריות חדש – אלה שני דברים מאוד-מאוד נחוצים בשלטון המקומי. 

<סגנית שר החינוך פאינה קירשנבוים:>
כמפלגה תריצו את הנשים לשלטון. 

<תמר זנדברג:>
אני מייצגת את המפלגה עם ייצוג הנשים הגבוה בכנסת, וזה כולל את הנציגים והנציגות שלנו ברשויות המקומיות. אני מסיעת מרצ. 

גם שינוי חוק התכנון והבנייה וגם שינוי חוק העיריות – אלה שני נושאים שהשלטון המקומי מאוד זקוק להם ויכול לעבור דמוקרטיזציה בהם, אבל  שניהם יכולים לשמש כחרב פיפיות ולפעול גם בדרך ההפוכה. לכן אני חושבת שצריך לפעול בשיתוף עם השלטון המקומי ועם הנציגים, לרבות הנציגים הנבחרים, שזה חברי המועצות. בתהליך הזה אסור לשכוח את חברי וחברות המועצה בכל הרשויות המקומיות כי הם מייצגים את הציבור ויש להם הרבה מה לומר ומה להגיד בכל התחומים הללו.  

נושא שני, אני חייבת להתייחס להצעת החוק שהשר התייחס אליה, שהתפרסמה הבוקר, בנושא הוצאת הכספים. חברות וחברים, זה הידרדרות מוסרית חסרת תקדים. אנחנו במו ידינו, במקום לקדם מדיניות הגירה בנוגע למבקשי ומבקשות המקלט – והשר ציין בדבריו שאנחנו מדינה מערבית יחידה – במקום להצטרף למדינות המערביות, שיש להן מדיניות לקליטת מבקשי מקלט, לפי מכסה, לפי קריטריונים, לפי משהו, אנחנו הולכים ומכבידים את ידינו כל הזמן. הבוקר הצטרפנו – במו ידינו אנו דנים את מבקשי ומבקשות המקלט להמשך רדיפה על-ידינו, במקום סיוע ועזרה. זאת הצעה פסולה, גם מוסרית וגם עניינית, שלא תעבוד, כי מדובר במצבי חירום ומצוקה. הוצאת הכספים הזאת משמשת חד-משמעית להצלת חיים. אני חושבת שבמקום זה אנחנו צריכים לעבור למדיניות אחרת לגמרי, לבדוק את בקשות המקלט, להתייחס אליהן בצורה אחת, ולהציג מדיניות הגירה כוללת, כמו הגירת עבודה ואחרת, שתתחיל לפעול, ולא בטלאים כאלה ואחרים. תודה.

<היו"ר מירי רגב:>
תודה רבה לך. ראש עיריית אילת, מאיר יצחק המאירי, בבקשה. 

<מאיר יצחק הלוי:>
אני רוצה להצטרף לברכות, גם לשר הפנים גדעון סער, גם לפאינה קירשנבוים הסגנית, גם כמובן ליגאל צרפתי המנכ"ל ולמירי רגב, בהצלחה גדולה. 

אני חייב להגיד לחברת הכנסת החדשה, שיש לך רמת תלישות גבוהה מאוד מהקורה בשטח.

<תמר זנדברג:>
אני מודה לך על הציון. 

<מאיר יצחק הלוי:>
אני מודה לך על הדברים שלך, אבל יש לך רמת תלישות גבוהה מהקורה בשטח. אני ממליץ לך לבקר באילת אתי ביחד ולראות איך תושבי העיר אילת שלי חיים כאשר יש גידול של 12% באוכלוסייה, גידול לא רצוי, לא מבוקר, לא מתוכנן, לא יזום. 

<תמר זנדברג:>
אם אתה חושב שגניבת כסף ממבקשי מקלט הוא שיעזור- - - 

<מאיר יצחק הלוי:>
לא הפרעתי לך. אני ממליץ שתגנו גם על תושביי. מי שנמצא ברגרסיה הקשה ביותר באיכות החיים זה תושבי עירי, שביום בהיר אחד נכבשו על ידי 7,000 מסתננים לא לגליים, לא רצויים, שאינם פליטים. 

<תמר זנדברג:>
המדיניות שאני מציעה תפתור את הבעיה שלך. 

<מאיר יצחק הלוי:>
לכן אני מציע, בואו לא נדבר - - - 

<תמר זנדברג:>
עם כל הכבוד, אתה נותן ציונים.

<מאיר יצחק הלוי:>
אני, להבדיל ממך, חי שם. אני מציע, בואי, אני מזמין אותך לבקר. דרך אגב, כל מי שביקר, גם אנשים עם דעות מוזרות כמו שלך, שינה את דעתו כאשר ראה ושמע את תושבי העיר שלי. 

<תמר זנדברג:>
אני שוב מודה לך על הציון שאתה מעניק לי, עם כל הכבוד. אני מבינה שזה מכעיס. 

<מאיר יצחק הלוי:>
אנחנו מתמודדים יום-יום עם צרות קשות מאוד כתוצאה מן התופעה הזאת. כדי לנהל צריך לתכנן גם את הקליטה. כאשר אני קולט 30 עולים חדשים מהונגריה אני נערך למעלה מחצי שנה לקליטה ראויה. 

<תמר זנדברג:>
אני מסכימה אתך, ואני חושבת שהמדינה צריכה לתת לך את הכלים כדי לתכנן את הקליטה. 

<מאיר יצחק הלוי:>
כאשר אני קולט 7,000 איש בצורה לא רצויה – 

על כל פנים, אני רוצה לומר שני משפטים, מהמקרו למיקרו, בקצרה.

אחד, אני מבקש שיעלה על סדר היום, גם של הוועדה הזאת, נושא האיומים על חיי ראשי הרשויות המקומיות. אני לא אומר את זה כראש עירייה שמאוים והולך עם מאבטח כבר חודשים רבים, אלא משום שיש כאן זילות בלתי נסבלת במעמד ראש העירייה, שיש לה הרבה מאוד תוצאות של מסרים לא ראויים. חשוב שנזכור גם את העניינים הללו. צריך לנהוג ביתר אחריות, גם בדרך שמתייחסים. לא נוח  לראות את שמעון לנקרי או לצערי הרב עוד ועוד ראשי רשויות מקומיות שנאלצים ללכת עם מאבטחים והבית שלהם מצולם. זה בלתי נסבל בעליל. אני חושב שיש כאן בעיה של מסרים שמופנים כלפי רשויות מקומיות, כאשר כל פעולה מקבלת כותרות מיותרות, וחבל שכך. 

<תמר זנדברג:>
אני מתנצלת שעליי לעזוב. זה לא בגללך, אני סולחת לך על הדברים שהטחת בי.

<מאיר יצחק הלוי:>
דבר נוסף, יהיה חסר אחריות מצדי, גברתי היושבת-ראש, כראש עיריית אילת, לא לבקש כאן במעמד הזה, ואני מתנצל, אני בדרך כלל רואה את הדברים בראייה ארצית, אבל בימים אלה, כאשר העיר אילת הפכה להיות עיר מאוימת, שרקטות ניטחות בה,  ותורכיה חוזרת להיות חלק מן ההוויה התיירותית, כאשר העיר נמצאת עם 12% מסתננים, כאשר עקבה מככבת, ואין לי שום בעיה עם זה, בימים אלה מיירטים אותנו על ידי משרד האוצר באיזה מין רצון הזוי לבטל את הפטור ממע"מ. אני רוצה כאן להודות לך, שלמה בוחבוט, על התמיכה של מרכז השלטון המקומי במאבק שלנו. אני רוצה לבקש, אם ניתן, שהנושא הזה יעלה לאלתר לסדר היום. מבחינתנו זה סיכול ממוקד לעיר אילת. לגעת בפטור ממע"מ זה להיות חסרי רגישות בהבנת האתגרים המאוד-מאוד מיוחדים שהעיר הפריפריאלית ביותר במדינת ישראל עוברת בימים אלה. לכן יותר מאשמח אם הנושא הזה ייכנס לסדר היום. אני כמובן מאחל לכולנו הצלחה. 

<היו"ר מירי רגב:>
תודה רבה לך, מאיר. דוד אזולאי, בבקשה. נשמע עוד שני דוברים ואז נצטרך, לצערי, לסכם את הדיון. 

<דוד אזולאי:>
גברתי היושבת-בראש, אדוני השר, אני מצטרף לכל הברכות והאיחולים, כמובן גם לסגנית השר שאני מאחל לה הצלחה. היא באה מהשלטון המקומי ועבדה בוועדה הזאת. וכמובן ברכות למנכ"ל, שאני יכול להגיד עליו: האיש הנכון במקום הנכון.

אדוני השר, עיני העם נשואות אליך כאשר כולם מכירים את פועלך במשרד החינוך, והציפיות רבות. בטוחני שבעזרת-השם לא תאכזב. 

המשבר בשלטון המקומי – אני לא בא לחדש דברים – כל אזרח במדינת ישראל יודע עד כמה גדול המשבר. אני אומר לך, אנחנו נמצאים ממש על הקצה לקראת קריסת השלטון המקומי, במשך שנים. שמענו כאן נתונים חלקיים מאת יושב-ראש מרכז השלטון המקומי על הקיצוצים בכל פעם. הדבר המדאיג אותי  יותר, אדוני השר, הוא כאשר הקיצוצים הללו מתבצעים תוך כדי שנת תקציב ואז הרשות המקומית נכנסת לגירעון והיא נדרשת להדק את החגורה. אחד הדברים שצריך להימנע מהם הוא קיצוצים במהלך שנת התקציב. ראש עירייה מכין, מועצת העירייה מכינה תקציב שנתי. צריך לתת לה לסיים את השנה ולא לפגוע בה באמצע השנה.

דבר נוסף, היינו עדים עכשיו לכך שהממשלה החליטה על "שמים פתוחים" בלי שיתוף פעולה של כל הגורמים. אני מקווה מאוד שהדבר הזה לא יקרה בשלטון המקומי. השלטון המקומי הוא כוח שמייצג את כלל אזרחי מדינת ישראל. אין לי ספק ששיתוף פעולה לא יגרום סבל מיותר לאזרחי המדינה. אנחנו כאופוזיציה – לפחות עליי אני יכול להגיד לך, אני אופוזיציה, אבל אהיה אופוזיציה קונסטרוקטיבית. אני אפעל בשיתוף פעולה כי השלטון המקומי בסופו של יום חשוב לכולנו. פגיעה בו היא פגיעה בכולנו. 

אדוני הזכיר כאן שלושה דברים שאני חייב להתייחס אליהם. אעשה את זה טלגרפית. 

אחד הנושאים הוא שעון קיץ. אני קצת מתפלא איך הנושא הזה עלה, אך לא ארחיב עליו את הדיבור. אבל ראיתי כשהחליטו להקים ועדה לשוויון בנטל ולא היתה שם אישה אז מיד ראש הממשלה התערב וביקש, ואכן הכניסו את לימור לבנת, ועל כך אני מברך. אבל כאן מה שקרה, שהולכים לדון בנושא שעון הקיץ שנוגע לאורח חיים של יהודי דתי, אם בתפילה, אם בשבת. 

<שר הפנים גדעון סער:>
יש שלושה דתיים בוועדה. אם אתה מרמז אז אני כבר עונה לך. 

<דוד אזולאי:>
אני מכיר את האנשים הדתיים, אבל הייתי מצפה ממך – ואני מכיר את הערכים שלך לגבי המסורת במדינת ישראל – שכאן תהיה פנייה שלך לרבנות הראשית שהיא הגורם המייצג.

<שר הפנים גדעון סער:>
זה לא נושא הלכתי. 

<דוד אזולאי:>
אני חושב שיש שם נושא הלכתי. אני מוכן לדון אתך בעניין הזה ולהוכיח לך עד כמה זה נושא הלכתי, שיהודי לא יכול להתפלל לפני הנץ החמה. אני חושב שמן הראוי, אדוני, אל תראה בזה פגיעה, יהיה לכבוד לך ולוועדה לצרף נציג של הרבנות הראשית לוועדה החשובה הזאת, ועדה גדולה, ועדה חשובה. מן הראוי לצרף נציג של הרבנות. זה רק יכול לתרום. 

דיברת על מועד הבחירות לרשויות המקומיות. אני חושב – אולי לא בקדנציה הזאת, זה כבר מאוחר, אבל צריך לחשוב לקראת הקדנציה הבאה לשנות את התאריכים של הבחירות לרשויות המקומיות כי זה נופל בדיוק בתקופת החגים כאשר בעצם כולנו שואפים ביום כיפור ובראש השנה להיות מאוחדים, לחזק זה את זה, לעזור זה לזה, ואנחנו מוצאים את עצמנו בכל רשות מקומית במחלוקות קשות ביותר. לכן אני סבור שיש לחשוב על העניין הזה, או להקדים או לאחר את מועד הבחירות ברשויות המקומיות ולדלג על החגים, שלא תהיה אז הגשת הרשימות. 

נושא אחרון, ובזה אני מסיים, הוא אבטחת ראשי רשויות מקומיות שנמצאים בסיכון. אכן, לצערי הרב, ראש עיריית עכו ניצל בנס. נשגר לו מכאן ברכת רפואה שלמה. אבל, אדוני השר, לא יעלה על הדעת שאנחנו כאן בכנסת נגיש הצעת חוק, נאשר אותה בשלוש קריאות ואילו משרד האוצר "מצפצף" ולא מיישם את החוק לאבטחת ראשי עיריות. לא ניתן לדבר כזה לקרות, ואסור שיקרה, מפני שכאן מדובר בפיקוח נפש של ממש. כאן בוועדה הזאת כאשר קיימנו דיונים על אבטחת ראשי רשויות מקומיות, בתמיכת השלטון המקומי, בתמיכה של חברי הכנסת, החוק עבר בשלוש קריאות, אך כשזה הגיע למשרד האוצר לצערי הרב "תקעו" את הנושא הזה. אני מבקש ממך פשוט ליישם את החוק שנחקק על מנת לאפשר לראשי עיריות לעבוד בבטחה, לא תחת איומים, ולמלא תפקידם בצורה נאותה. תודה. 

<היו"ר מירי רגב:>
תודה רבה. דוד בוסקילה, בבקשה. 

<דוד בוסקילה:>
בקצרה, ברשות כבוד השר, סגנית השר, יושבת-ראש הוועדה, יושב-ראש מרכז השלטון המקומי, אני רוצה לברך את יגאל צרפתי לרגל כניסתו לתפקיד המנכ"ל, להודות מעומק הלב למרדכי כהן על העבודה המקצועית ועל ראייה חברתית רחבה. אני רוצה לברך אותך, אדוני השר, ולומר לך שאני מאמין בלב שלם שאתה תצליח בתפקידך, וכמובן לידידתי מירי רגב, שהיתה לנו בקדנציה הקודמת של הכנסת עבודה פורייה מאוד בוועדת המשנה של ועדת הכספים ובוועדת הכספים. 

השלטון המקומי צריך להמשיך ולהיאבק על עצמאותו. אתה, אדוני השר, צריך להוביל את זה, כי עצמאות השלטון המקומי היא הצלחת הממשלה, בהיותו הזרוע המבצעת של מדיניות הממשלה. 

צריך, כפי שאמרתי לך במפגש הקודם, לשים קץ לחקיקה פופוליסטית שמטילה עומסים לא סבירים על השלטון המקומי. 

צריך לגבות בתקציבים כל הסכם שכר שנחתם ברמה הממשלתית, שעד היום לא מגובה באופן ראוי. 

צריך למנוע פגיעה בתקציבי האיזון, ואני שמח ומודה לך על המאבק חסר הפשרות שאתה מנהל בנושא הזה, ועל מענקי הפיתוח, שהם חלק, הם נשמת אפנו. 

צריך להקפיד על תיקון וקביעת עדיפויות לישובים מרוחקים וחלשים מתוקף הגדרה. 

וכמובן, אני רוצה לומר למנכ"ל משרד הפנים, החיים של מנכ"ל משרד הפנים הם באמת חיים קשים אם חיי ראשי הרשויות המקומיות הם קשים. תדאג שהחיים שלנו יהיו קלים ואני מאמין שבכך ניתן יהיה למצוא גם נחת בתפקיד הזה. אני בטוח שבהרכב הנוכחי תצליחו בתפקידכם ואני מאחל שהוועדה הזאת באמת ממנה תצא בשורה למדינת ישראל כולה, כי בעצם שר הפנים וועדת הפנים – אלה אנשים שמקיפים בתוכם את העניינים שנוגעים באופן מהותי לעם ישראל כולו. תודה רבה.  

<היו"ר מירי רגב:>
תודה לך, דוד בוסקילה. חבר הכנסת זחאלקה.

<ג'מאל זחאלקה:>
תודה, גברתי. 

אומרים, בפרפרזה על דברי קיסינג'ר, שלישראל אין מדיניות חוץ, רק מדיניות פנים. לישראל אין שר חוץ, יש שר פנים. אבל קשה להתרגל לשר פנים שהוא לא מש"ס. זה כל כך קשה, שכל פעם שאני מסתכל אל אמנון כהן אני רוצה לפנות אליו בעניין שקשור לפנים. 

<דוד אזולאי:>
אתה יכול לנסות להמשיך. 

<ג'מאל זחאלקה:>
יש לי עוד כמה הערות קצרות. 

ראשית, מועד הבחירות. יש לנו בעיה בציבור הערבי, שהאנשים שיהיו בחאג', ומדובר באלפי אנשים, לא יוכלו להשתתף בבחירות. זה מגיע ממש באותו יום, הם מתחילים לחזור ב-22 באוקטובר. מדובר באלפי אנשים, יותר מ-10,000 אנשים שיוצאים לחאג' בכל שנה. 

<יונה יהב:>
עכשיו אתה נזכר? מועד החאג' לא ידוע מראש?

<קריאה:>
זה משתנה מדי שנה. 

<ג'מאל זחאלקה:>
אני רק רוצה לשים את זה על השולחן.

<קריאה:>
דיברנו על זה. אף אחד לא שמע. 

<שר הפנים גדעון סער:>
נדמה לי שהחאג' הוא מ-17 ועד 19 באוקטובר. נכון?

<קריאה:>
החאג' הוא מ-19 עד 22 באוקטובר. 

<ג'מאל זחאלקה:>
אני מבקש שתבדקו את העניין. 

<היו"ר מירי רגב:>
בסדר, העלית סוגיה. 

<ג'מאל זחאלקה:>
באשר לקיצוצים, קודם כול, אני סבור שהשארת התקציב כפי שהוא שקולה כקיצוץ. אנחנו גוררים קיצוץ מתמשך בתקציבי האיזון. כלומר, אם משאירים את התקציב כמות שהוא, זה לא הישג גדול. אני מבין מכבוד שר הפנים שיש בעיה, אחרת לא היה מתנהל ויכוח סוער. אתה תיארת ויכוח קשה ולא אמרת על מה בדיוק נסוב הוויכוח, אבל יש ויכוח. סימן שיש כוונה לקצץ. אני מקווה שלא יהיה קיצוץ, אבל אני אומר עכשיו – זה לא מספיק. אתה יודע שזה לא מספיק וראשי העיריות יודעים שזה לא מספיק. לכן צריך למצוא דרכים לטפל דווקא במי שנפגע כאשר יש קיצוץ. מי שנפגע כאשר יש קיצוץ זה החלשים, ולחלשים לא עוזרת רטוריקה. כלומר, את הרטוריקה אי אפשר לפדות בבנק. לכן צריך שינוי במדיניות כדי לתקצב אותם יותר. 

הנה, למשל, אני מבקש משר החינוך לשעבר לשמור על החינוך במסגרת תפקידו כשר הפנים. לדוגמה, כל נושא המאצ'ינג בחינוך, שרשויות מקומיות חלשות לא יכולות לספק שירותי חינוך ראויים לשמם בגלל שהן צריכות לשלם - - -

<קריאה:>
גם רווחה. 

<שר הפנים גדעון סער:>
אגיד לך מה היתרון של שר החינוך הנוכחי, יש לו הסכמי שכר ורפורמות לשנים הבאות – מסודר, יש לו תקציבי פיתוח עם סיכום רב-שנתי – מסודר, יש לו את החלטות ועדת טרכטנברג עם חינוך חובה – קיים. השאלה בחינוך היא הדלתא של הגידול בטייס האוטומטי. הוא בא במצב טוב. 

<ג'מאל זחאלקה:>
אני מבין את זה. אני מדבר עכשיו על משרד הפנים. מבחינת הציבור שאני מייצג, הציבור הערבי, שר הפנים חשוב יותר מראש הממשלה, כל שר פנים, לא רק שר הפנים הנוכחי, בגלל ההשפעה שלו על חיי היום-יום של האנשים, ההשפעה האדירה של השלטון המקומי על חיי היום-יום של התושבים.

אני אומר שרשויות מקומיות חלשות – אני פונה לשר הפנים לשקול מחדש את עמדתו בנושא חלוקה מחדש של הארנונה, חלוקה מחדש בין עשירים ועניים בישראל. אני  יודע שהוא התנגד לכך בעבר. אני פונה אליו לשנות את עמדתו זו. אני מקווה שדברים שהוא לא ראה משם – יראה מכאן. 

<שר הפנים גדעון סער:>
עד היום לא ביטאתי עמדה בסוגיה הזאת. 

<ג'מאל זחאלקה:>
אעביר לך מה שקראתי. 

<שר הפנים גדעון סער:>
הבעתי עמדה לגבי חישוב דיפרנציאלי והתנאים לקיצוץ.

<ג'מאל זחאלקה:>
על זה אני מדבר. 

<שר הפנים גדעון סער:>
יש הבדל בין נושא ארנונה, מה שנקרא ארנונה ממשלתית, ובין חישוב דיפרנציאלי. בנושא השני לא יצא לי להביע עמדה, אז אני פשוט לא יכול לשנות את העמדה, קודם אני צריך לקבוע עמדה. 

<ג'מאל זחאלקה:>
התכוונתי לחבילה אחת שעולה מיליארדי שקלים, שיכולה להציל את הרשויות המקומיות החלשות. אני מקווה ששר הפנים לא ייכנע ללחצים של הרשויות המקומיות החזקות, גם לא של יושב-ראש מרכז השלטון המקומי שתמך בעמדה של העשירים. אני מקווה, אמרת שאתה רוצה לעזור לחלשים, שתעזור להם באמת, לא במילים. הם רוצים תקציבים ועזרה אמיתית, לא מילים. 

<שלמה בוחבוט:>
אתה מטעה את הציבור. 

<ג'מאל זחאלקה:>
אני מקווה שהמדיניות תשתנה: תקצוב דיפרנציאלי, חלוקה מחדש של הארנונה – זה מה שדרוש. זה יביא כסף. 

<שלמה בוחבוט:>
סליחה, אתה מטעה את הציבור ואת ראשי הרשויות.

<ג'מאל זחאלקה:>
בעניין הזה אתה עם העשירים, מר בוחבוט, לצערי הרב. אני אומר את זה בצער. 

<שלמה בוחבוט:>
עבור ראשי הערים אני עושה קצת יותר ממך. 

<ג'מאל זחאלקה:>
אתה לא עושה. 

<שלמה בוחבוט:>
יש לי חדשות בשבילך. 

<ג'מאל זחאלקה:>
תעשה, אני אתמוך בך. אם תתמוך בזה אני אתמוך בך. אם תתמוך בתקציב דיפרנציאלי- - - 

<שלמה בוחבוט:>
אתה לא מבין, המדינה רוצה לקחת מעשירים ולא לתת לחלשים. אתה לא יודע. 

<ג'מאל זחאלקה:>
לא נכון. תקצוב דיפרנציאלי זה עיקרון לעזרה לחלשים, אין שיטה אחרת.

<יעקב אשר:>
גברתי היושבת-ראש, חברי ראשי הרשויות המקומיות, קודם כול אני רוצה לאחל לך הצלחה. אני בטוח שהוועדה הזאת הולכת להיות אחת הוועדות המבוקשות יותר, בגלל נמרצות-היתר של היושבת-ראש. אשמח מאוד בעזרת-השם להיות חבר פעיל בוועדה הזאת. 

כבוד השר, אני שמח שאתה האיש הנכון במקום הנכון. הפרקטיות, הנמרצות, הידע – מי שהקשיב היטב למה שאמרת, שעוד לא הספקת ללמוד את הכול, ראה שתפסת את השור בקרניו בהרבה מאוד דברים. 

ידידי שלמה בוחבוט, יושב-ראש מרכז השלטון המקומי, המנכ"ל החדש, מר מרדכי כהן שממשיך הלאה בתפקידו.

אני רוצה לומר דבר אחד. כחבר כנסת אני לא שוכח את תפקידי הקודם כראש רשות מקומית. אני חושב ששלושת הדברים שגם השר נגע בהם – מענקי האיזון שחייבים להיות ברורים ואיתנים; חלוקת המשאבים, ודיבר על זה השר גם, מה שקשור לגבולות, גם משאבי קרקע, גם משאבים כספיים, כדי להשיג איזון בין הרשויות המקומיות החלשות לרשויות המקומיות החזקות- - - 

<היו"ר מירי רגב:>
בואו לא נחזור על דברי חברינו. 

<יעקב אשר:>
והדבר החשוב, הגדרת הסמכות בין השלטון המרכזי והשלטון המקומי. לא יכולה להיות סמכות ללא אחריות. אני בטוח שהשר יעשה מהפיכות רבות מאוד בשלטון המקומי בתקופה הזאת, ואנחנו נעזור. אני מצטרף לדבריו של חבר הכנסת דוד אזולאי, גם כאופוזיציה אנחנו נסתכל על הדברים האלה מן המבט של השלטון המקומי, לטובת אזרחי מדינת ישראל. 

שיהיה בהצלחה רבה. 

<היו"ר מירי רגב:>
תודה רבה. אמנון כהן, משפט שלך כיושב-ראש הוועדה שמסיים את תפקידו. ממש בקצרה כי מחכים לנו בדיון הבא. 

<אמנון כהן:>
תודה. רציתי לברך אותך. לא הצלחתי להגיע ביום המינוי, אז רציתי לחזק את ידייך. יש כאן ועדה חשובה מאוד. יש לך צוות נפלא, מנהלת הוועדה והיועצים המשפטיים. יש לך כאן שליחות אמיתית, ואנחנו נעמוד כמובן לעזר. אני מברך אותך ומאחל לך הצלחה. 

אני רוצה לברך גם את השר שנכנס לתפקידו, שר הפנים של מדינת ישראל. בהכירי אותך מתפקידיך הקודמים, בטוחני שתעשה את זה על הצד הטוב ביותר. אני אומר לכם, אנשי השלטון המקומי, יש לכם כאן באמת – אני גם מברך את השר היוצא, שעשה עבודה נפלאה, אבל על גדעון סער אפשר לסמוך. באמת גם בחרת מנכ"ל נפלא, שהכרתי אותו בתפקידיו הקודמים במשרד החינוך. יגאל צרפתי, יש לך כאן שליחות אמיתית, וכמובן סגנית השר פאינה קירשנבוים. 

למרות שאנחנו באופוזיציה עכשיו, נשתף פעולה בדברים חשובים כמובן. גם בנושא התקציב – אנחנו נדע לשמור על התקציב הקיים, וגם להוסיף, ואתה כמובן תעשה את מלאכתך נאמנה. 

תודה רבה. 

<היו"ר מירי רגב:>
חברים, תם הדיון הראשון. תודה רבה לכם. יש לנו הרבה מאוד משימות ואתגרים.

<הישיבה ננעלה בשעה 12:30.>
